# Bill Ivy

William David Ivy, conegut com a Bill Ivy (Maidstone, 27 d'agost de 1942 - Hohenstein-Ernstthal, 12 de juliol de 1969), fou un pilot de motociclisme anglès que va guanyar el campionat del món de 125cc la temporada de 1967. Es va morir dos anys després durant els entrenaments del Gran Premi de l'Alemanya Oriental.

## Biografia

Anomenat familiarment Little Bill per la seva curta estatura, Ivy va començar a competir en curses de motociclisme el 1959 a Brands Hatch. La seva primera motocicleta de curses va ser una Itom de 50cc. Va debutar al TT de l'illa de Man el 1962 amb una Itom Chisholm i més tard va progressar i va arribar a pilotar una gran varietat de motos de competició als circuits curts del Regne Unit, entre elles algunes Honda, Bultaco, Yamaha, Norton, Cotton i Matchless. El maig de 1965 va entrar a l'equip de curses de Tom Kirby.
L'entrada d'Ivy al món dels Grans Premis es va produir a finals de 1965, quan va ser cridat al Japó per Yamaha a l'octubre com a substitut de Mike Duff després que el canadenc, pilot oficial de la marca, es trenqués una cama als entrenaments del GP del Japó. Ivy va acabar quart a la cursa de 125 cc i tercer a la de 250cc, el millor de tots els pilots de Yamaha. El 1966 va guanyar la seva primera cursa com a pilot de l'equip oficial de Yamaha a la primera ronda de la temporada, el GP d'Espanya de Montjuïc, i va aconseguir tres victòries més, per bé que finalment no pogué proclamar-se campió ja que Luigi Taveri el va superar per sis punts. El 1967, Ivy va dominar el campionat de 125 cc: en va guanyar vuit de les dotze curses i es va proclamar campió amb 16 punts d'avantatge sobre Phil Read. A més, va guanyar les curses de 250cc a França i Bèlgica.
El 1968, Ivy i el seu company d'equip Phil Read van controlar els campionats de 125 i 250cc. Al juny, durant el TT de l'illa de Man, Ivy va esdevenir el primer pilot de 125cc a fer una volta al famós circuit de l'illa a més de 100 mph. A mesura que avançava la temporada, Yamaha els va ordenar que guanyessin un títol cadascun, Ivy el de 250 i Read el de 125cc. Després d'assegurar-se el títol de 125cc, Read va ignorar les ordres de Yamaha i va acabar empatat a punts amb Ivy. El desempat es va decidir pels temps de cursa absoluts i Read es va endur el títol. Ivy va anunciar la seva retirada de les curses de motocicletes i afirmà que correria amb cotxes de Fórmula 2 durant la temporada següent.

### Mort

Tot i aconseguir uns resultats excel·lents a la Fórmula 2, el 1969, per tal de poder finançar millor les seves curses d'automobilisme, Ivy va acceptar una oferta de Jawa per a tornar als Grans Premis amb la seva motocicleta de 350cc. La temporada va començar de manera prometedora, ja que va ocupar dos segons llocs per darrere de Giacomo Agostini. Malgrat tot, durant els entrenaments de la cinquena cursa del campionat, al circuit de Sachsenring de l'antiga Alemanya de l'Est, el motor de la Jawa es va blocar en trencar-se la gàbia del coixinet de la biela inferior esquerra just quan Ivy provava de reajustar-se el casc, que se li havia descordat, amb una mà. La sotragada del motor el va tirar de la moto i el casc li va sortir disparat. Tant ell com la moto van anar lliscant fora de la pista fins que Ivy va impactar contra un pal de tanca sense protecció que el va rebotar al voral de la pista. El seu casc va anar a parar al costat oposat de la carretera.
Bill Ivy es va morir per les ferides causades per l'impacte amb el pal de la tanca, en què va patir fractura de crani, hemorràgia cerebral, diverses costelles trencades i una gran perforació en almenys un pulmó.
El seu cadàver va ser retornat a Ditton, prop de Maidstone, on es va oficiar una cerimònia funerària a l'església de St. Peter i tot seguit es va incinerar al crematori de Medway, a Blue Bell Hill Village.

## Especialista de cinema

Ivy va fer de doble en escenes motoritzades en dues pel·lícules. El 1965 va aparèixer a la pel·lícula de James Bond Thunderball amb una perruca rossa per tal d'assemblar-se més al personatge de la seqüència d'acció. També va aparèixer a la pel·lícula The Girl on a Motorcycle (1968), on va doblar als plans mitjans i llunyans a Marianne Faithfull.

## Resultats al Mundial de motociclisme

Fonts:
Barem de puntuació de 1950 a 1968:
| Posició | 1 | 2 | 3 | 4 | 5 | 6 |
| Punts | 8 | 6 | 4 | 3 | 2 | 1 |
Barem de puntuació de 1969 a 1987:
| Posició | 1 | 2 | 3 | 4 | 5 | 6 | 7 | 8 | 9 | 10 |
| Punts | 15 | 12 | 10 | 8 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Punts | Posició | Victòries |
| 1962 | 50cc | Chisholm Itom | ESP - | FRA - | IOM 25 | NED - | BEL - | GER - | ULS - | DDR - | NAT - | FIN - | ARG - | | | 0 | – | 0 |
| 1963 | 50cc | Sheene | ESP - | GER - | FRA - | IOM 7 | NED - | BEL - | | | FIN - | | ARG - | JPN - | | 0 | – | 0 |
| 1963 | 125cc | Bultaco | ESP - | GER - | FRA - | IOM NC | NED - | BEL - | ULS - | DDR - | FIN - | NAT - | ARG - | JPN - | | 0 | – | 0 |
| 1965 | 125cc | Yamaha | USA - | GER - | ESP - | FRA - | IOM 7 | NED 4 | | DDR - | CZE - | ULS - | FIN - | NAT - | JPN 4 | 6 | 13è | 0 |
| 1965 | 250cc | Yamaha | USA - | GER - | ESP - | FRA - | IOM NC | NED - | BEL - | DDR - | CZE - | ULS - | FIN - | NAT - | JPN 3 | 4 | 16è | 0 |
| 1965 | 350cc | AJS | | GER - | | | IOM NC | NED - | | DDR - | CZE - | ULS - | FIN - | NAT - | JPN - | 0 | – | 0 |
| 1965 | 500cc | Matchless | | GER - | | | IOM NC | NED - | BEL - | DDR - | CZE - | ULS - | FIN - | NAT - | JPN - | 0 | – | 0 |
| 1966 | 125cc | Yamaha | ESP 1 | GER - | | NED 1 | | DDR 3 | CZE 3 | FIN - | ULS - | IOM 1 | NAT 3 | JPN 1 | | 40 | 2n | 4 |
| 1966 | 250cc | Yamaha | ESP - | GER 3 | FRA - | NED - | BEL 6 | DDR - | CZE - | FIN - | ULS - | IOM NC | NAT - | JPN - | | 5 | 12è | 0 |
| 1966 | 350cc | Yamaha | | GER - | FRA - | NED - | | DDR - | CZE - | FIN - | ULS - | IOM - | NAT - | JPN 2 | | 6 | 11è | 0 |
| 1967 | 125cc | Yamaha | ESP 1 | GER - | FRA 1 | IOM NC | NED 2 | BEL - | DDR 1 | CZE 1 | FIN 2 | ULS 1 | NAT 1 | CAN 1 | JPN 1 | 56 | 1r | 8 |
| 1967 | 250cc | Yamaha | ESP - | GER - | FRA 1 | IOM NC | NED 2 | BEL 1 | DDR 2 | CZE 2 | FIN 2 | ULS 3 | NAT 2 | CAN - | JPN 6 | 46 | 3r | 2 |
| 1968 | 125cc | Yamaha | GER - | ESP - | IOM 2 | NED - | | DDR 2 | CZE - | FIN 2 | ULS 1 | NAT 1 | | | | 34 | 2n | 2 |
| 1968 | 250cc | Yamaha | GER 1 | ESP - | IOM 1 | NED 1 | BEL - | DDR 1 | CZE 2 | FIN - | ULS 1 | NAT 2 | | | | 46 | 2n | 5 |
| 1969 | 350cc | Jawa | ESP - | GER 2 | IOM - | NED 2 | DDR - | CZE - | FIN - | ULS - | NAT - | YUG - | | | | 24 | 10è | 0 |

## Referències

* 1 2 «Bill Ivy – motorcycle GP rider tribute» (en anglès). ozebook.com. Arxivat de l'original el 19/4/2007. [Consulta: 15 novembre 2006].
* ↑ «Entries List, 1962 TT race» (en anglès). Classic 50 Racing Club. Arxivat de l'original el 26/8/2014. [Consulta: 2 juny 2013].
* ↑ «Britain's Top Circuits Supplement» (en anglès). The Motor Cycle, 1966 [Consulta: 2 juny 2013].
* ↑ Dixon, David «Racing Line» (en anglès). Motor Cycle, 28-10-1965, pàg. 627 [Consulta: 8 desembre 2015].
* ↑ «Race report» (en anglès). Motor Cycling [Consulta: 18 juny 2013].
* 1 2 «Bill Ivy career statistics at MotoGP.com» (en anglès). Arxivat de l'original el 17/9/2020. [Consulta: 4 maig 2009].
* 1 2 «Motorsport Memorial - Bill Ivy» (en anglès). motorsportmemorial.org.
* ↑ «L'année 1969» (en francès). racingmemo.free.fr. [Consulta: 15 novembre 2006].
* ↑ «Find A Grave Memorial» (en anglès). findagrave.com. [Consulta: 3 juny 2013].
* ↑ «James Bond: Top 5 motorbike moments» (en anglès), 07-09-2017. [Consulta: 5 agost 2021].
* ↑ «Famous Motorcyclists» (en anglès). [Consulta: 5 agost 2021].
* ↑ «Race Results» (en anglès). iomtt.com. The World's #1 TT Website.
Campions del Món de motociclisme de 125cc i Moto3$^1$ :
1949 - Pagani
1950 - Ruffo
1951 - Ubbiali
1952 - Sandford
1953 - Haas
1954 - Hollaus
1955 - Ubbiali
1956 - Ubbiali
1957 - Provini
1958 - Ubbiali
1959 - Ubbiali
1960 - Ubbiali
1961 - Phillis
1962 - Taveri
1963 - Anderson
1964 - Taveri
1965 - Anderson
1966 - Taveri
1967 - Ivy
1968 - Read
1969 - Simmonds
1970 - Braun
1971 - Nieto
1972 - Nieto
1973 - Andersson
1974 - Andersson
1975 - Pileri
1976 - Bianchi
1977 - Bianchi
1978 - Lazzarini
1979 - Nieto
1980 - Bianchi
1981 - Nieto
1982 - Nieto
1983 - Nieto
1984 - Nieto
1985 - Gresini
1986 - Cadalora
1987 - Gresini
1988 - Martínez
1989 - Crivillé
1990 - Capirossi
1991 - Capirossi
1992 - Gramigni
1993 - Raudies
1994 - Sakata
1995 - Aoki
1996 - Aoki
1997 - Rossi
1998 - Sakata
1999 - Alzamora
2000 - Locatelli
2001 - Poggiali
2002 - Vincent
2003 - Pedrosa
2004 - Dovizioso
2005 - Lüthi
2006 - Bautista
2007 - Talmácsi
2008 - Di Meglio
2009 - Simón
2010 - M. Márquez
2011 - Terol
2012 - Cortese
2013 - Viñales
2014 - À. Márquez
2015 - Kent
2016 - Binder
2017 - Mir
2018 - Martin
2019 - D. Porta
2020 - Arenas
2021 - Acosta
2022 - Guevara
2023 - Masià
2024 - Alonso :
$^1$El campionat de 125cc se substituí pel nou de Moto3 la temporada de 2012. :